lflage/wiki-talks huggingface dataset:
Eztabaida:1766ko matxinada

message: Aupa, artikuluaren izenburua gaizki dago: Edukia 1766ko matxinadari buruz da baino izenburuak 1776 jartzen du. Artikuluan aipatzen den erreferentzia bibliografikoak berak ere (Harluxet) 1766 jartzen du. Zuzendu egin beharko litzateke...ondo segi--Ibon U. (eztabaida) 20:03, 18 uztaila 2014 (UTC)

message: Ez dakit jatorrizko testuan zer dioen, baina hau esatea gehiegitxo ematen du; izan ere, XIX. mendeko Karlistaldiak Antzinako Erregimenaren eta Liberalaren arteko borroketan kokatzen dira, nekez esan daiteke Antzinako Erregimena matxinada horretan bukatu zenik. 1846an jotzen da lehendabiziko enpresa kapitalistaren urtetzat (Santa Ana de Bolueta oker ez banabil). Iñaki LL (eztabaida) 21:03, 7 azaroa 2018 (UTC)
replies: text: Matizatuko dut. Testuak dioena da lehen epaiketa izan zena non Antzinako Erregimenaren "ekonomia morala" ez zen onartu argudio gisa defentsan. Ondoren egin zen beste epaiketa batean, botikari baten aurkakoa, 1766ko matxinadaren argudioa erabili zen botikariaren defentsan, "ekonomia morala" dagoeneko argudioa ez zela erabakita. Berrikusiko dut. -Theklan ·  ·  17:05, 8 azaroa 2018 (UTC)
replies: text: : Bai, irudi du sistema oso bat bukatu zela bat-batean. Esango nuke mugarri adierazgarri bat izan zela, sistema baten amaiera zetorrela iragartzen zuena. Iñaki LL (eztabaida) 17:20, 8 azaroa 2018 (UTC)
thread_title:  Plano juridikoan, ordena zaharraren amaiera suposatu zuen
Eztabaida:Michelangelo

message: Ez du erreferentziarik, eta, aukeran, laburregia ere bada, funtsezko hainbat datu eta azalpen falta ditu (konpara bedi, adibidez, ingeles, frantses nahiz gaztelania wikipedietan Michelangelori eskainitako artikuluekin). Beraz, artikulu honi nabarmentzea kentzea proposatzen dut. --Xabier Armendaritz  2014-06-05, 09:28 (UTC)
replies: text: Inork aurkako arrazoirik eman ez duenez, artikuluari nabarmentzea kendu diot. --Xabier Armendaritz  2014-06-06, 07:50 (UTC)
thread_title:  Artikulu honi nabarmentzea kentzea
Eztabaida:Itsas Armada Garaiezina

message: Garaiezina? Hiru mila hiztegiaren arabera Garaitezina obeto dago.--158.227.73.176 17:45, 5 ekaina 2014 (UTC)
replies: text: Bada, hiztegi berriagoren bat kontsultatu beharko zenuke, 3000 Hiztegia erabat zahartuta geratu baita. Euskaltzaindiak euskara baturako arautzat emandako Hiztegi Batuan garaiezin ageri da, eta ez garaitezin. Eta berdin 3000 Hiztegiaren bertsio berritua den 5000 Hiztegian: hitz hori ere zuzendu eta eguneratu dute, invencible bilatuz gero garaiezin da euskal ordaina. --Xabier Armendaritz  2014-06-05, 19:32 (UTC)
thread_title:  Garaiezina / Garaitezina
Eztabaida:Bizkaiko kosta

thread_title:  Artikulu nabarmendua 

message: Laburregia da eta ez du eduki entziklopediko handirik, funtsezko hainbat datu eta azalpen falta ditu Beraz, artikulu honi nabarmentzea kentzea proposatzen dut. -- --Joxemai; (erantzunak) 08:27, 6 ekaina 2014 (UTC)
replies: text: . --Xabier Armendaritz  2014-06-06, 10:38 (UTC)
Bestelako iritzirik ezean, nabarmendutako artikuluaren txantiloia kentzera noa. - --Joxemai; (erantzunak) 06:38, 9 ekaina 2014 (UTC)
thread_title:  Artikulu honi nabarmentzea kentzea
Eztabaida:Al-Anbarreko gatazka

message: ... dagoela jartzen da lehen lerroan, baina nire informazioen arabera Al Kaidak harremanak hautsi zituen talde honekin ordain dela denbora bat, indarkeriaren erabileraren giza esparruari buruzko interpretazio desberdinengatik antza denez. Ikusi:  Más brutal que Al Qaeda -  --Joxemai; (erantzunak) 12:15, 14 ekaina 2014 (UTC)
thread_title:  Al Kaidari lotua ...
Eztabaida:Espainiako Hirugarren Errepublikaren aldeko mugimendua

message: "Errepublikanismoa Espainian" izendatzea proposatzen dut. -Txuriurdin (eztabaida) 13:38, 19 ekaina 2014 (UTC)
replies: text: Artikuluaren edukia ikusita, Espainiako Hirugarren Errepublikaren aldeko mugimendua proposatzen dut. Errepublikanismoa Espainian jarrita, ez dago hain garbi zein errepublikaren alde ari diren (gaur egungo Espainiako Erresumako autonomia erkidego bakoitzeko errepublika baten alde?; Europa osoko errepublika baten alde?...). --Xabier Armendaritz  2014-06-19, 21:57 (UTC)
replies: text: :"Espainiako (Hirugarren) Errepublika Aldeko Mugimendua" edo horrelako zerbait. Dagoen bezala existitzen ez den zerbaiti buruzko artikulua da.-Txuriurdin (eztabaida) 08:56, 20 ekaina 2014 (UTC)
thread_title: Izendapena
Eztabaida:Kale borroka

message: Estatistika fidagarriak izateko iturri (fidagarri) bakar batetik hartuak izan behar dira. Bestela, kontzeptu desberdinak barnehartzen dituzten estatistikak sortzen dira, orain dagoen bezala, konparatzea eragotzi eta irudi faltsua ematen dutenak. Beste alde batetik, gutxienez Angelfire iturria arbuiagarria dela esango nuke (ikusi besterik ez dago zein tonutan idatzita dagoen. - --Joxemai; (erantzunak) 16:05, 22 ekaina 2014 (UTC)
replies: text: Ados. Badirudi hor aipatutako artikuluen egiazko iturria Espainiako Barne Arazoetako Ministerioa izango dela; beraz, zuzenean ministerio horren testuren bat aipatu beharko litzateke. --Xabier Armendaritz  2014-06-22, 19:12 (UTC)
thread_title:  "Estatistikak" atala
Eztabaida:Suzko bataio

message: Joxezin lankideak egin duen ezabatzeko proposamena erretiratu eta eztabaidatuarena jarri dut. Artikuluaren sortzailea naizen aldetik, ezabaketaren aurka nago. Ezabatzeko arrazoiak? - --Joxemai; (erantzunak) 07:44, 24 ekaina 2014 (UTC)
replies: text: Nire ustez artikulu hau motzegia delako eta ez dagoelako ondo wikituta.
replies: text: :Ondo wikituta dagoela dirudi (zer falta da wikitzeko, zure ustez?), eta laburregia izatearena eztabaidagarria da (nire ustez,  txantiloia jarrita zuenez, onargarria zen). Gainera, ondo idatzita dago. Beraz, zure bi uste horiek adierazteko, Joxezin,  eta  erabil zenitzakeen, baina ez, ordea, artikulua ezabatzeko txantiloia. --Xabier Armendaritz  2014-06-24, 08:04 (UTC)

text: :Ohar txiki bat, Joxezin: artikulu batek ezabatu beharrekotzat jotzeko hainbat ezaugarri ez baldin baditu (oso laburra izatea, wikitu gabekoa, gaizki idatzia...), hobe izaten da eztabaida orrian ohar bat jartzea. Bestalde, wikitu aditzaren esanahia hauxe da: Wikipediako arau eta irizpideei jarraituz formatua ematea. Hemen dago azalduta artikulu batek zer formatu izan behar duen. Ikusten duzunez, artikulu honek betetzen ditu hor zehaztutako irizpideak; beraz, ondo wikituta dago. --Xabier Armendaritz  2014-06-24, 08:46 (UTC)
thread_title:  Ezabatzeko proposamena
Eztabaida:M-15 mugimendua

message: Gaur suminduen manifestuaren zati bat (DRY erakundearena) txertatu dut lankide batek. Ez zait egokia iruditzen manifestuaren halako zati handia zuzen zuzenean txertatzea, artikuluak izaera entziklopedikoa galdu eta propaganda moduan uler daitekeelako; gainera, manifestuak ez du ezer asko aportatzen, ohiko lelo eta erreibindikazioak baizik ez ditu biltzen. Egile eskubideen aldetik ere ez dut inon ikusten lizentzia egokia. Sartu haal izatekotan wikiesanetan edo wikiturrietan sartuko nuk (balio historikoa izatekotan, oso osorik sartzen bada hobeto gainera) - --Joxemai; (erantzunak) 12:37, 27 ekaina 2014 (UTC)
thread_title:  Suminduen manifestua
Eztabaida:Hegi Babesgarria operazioa (2014)

message: Kaixo, mesedez ahalko zenuketen artikulu hau Wikipediaren azalean jarri orainaldiko gatazka bat bezala?? Uste dut horrela jende gehiagok irakurriko zuketela artikulu hau. Mesedez erantzun.
thread_title:  Artikulua 

message: Barkatu ezabatu dudan atal handiagatik, ez nago niro ordenagailuan ibiltzen beste batean baizik eta ez da oso ona eta batzutan gauza arraroak egiten dizkit.
thread_title:  Barkatu
Eztabaida:Israel-Palestina Gatazka

message: Orain, artikuluak espainol wikipediako kronologiari jarraitzen dio (gatazkaren hasiera, XX. mendearen hastapenetan). Uste dut hobe genukeela ingeles wikipediakoari jarraitu (hasiera, mende haren erdialdean): ohi bezala, hobeto oinarritua dirudi. --Xabier Armendaritz  2014-07-14, 22:21 (UTC)
thread_title:  Zein kronologiari jarraitu: espainol wikipediakoari ala ingeles wikipediakoari 

message: Zelan "Israeldar-palestinar gatazka"? koherentziagatik diot:
# 1948ko Arabiar-israeldar Gerra eta arabiar–israeldar gatazka artikuluak baditugu.
# Erdaraz ere antzeko izenburuak dituzte: ingelesez Israeli–Palestinian conflict, gaztelaniaz Conflicto israelí-palestino, frantsesez Conflit israélo-palestinien...
Zer uste duzue? --Marklar (eztabaida) 17:54, 15 uztaila 2014 (UTC)
replies: text: Ingelesezko artikuluak garbi dio (hasieran, definizioa ematen duenean) bi estaturen arteko gatazka dela: Israelen eta Palestinako Estatuaren artekoa, alegia. Beraz, «Austria-Prusia Gerra» artikuluaren eredukoa da (ingelesez Austro-Prussian War, frantsesez Guerre austro-prusienne, gaztelaniaz Guerra austro-prusiana), ez baita bi etnien artekoa. Euskarazko beste bi adibide horietan (arabiar-israeldar gerrarena eta gatazkarena), ordea, arabiar etnonimoa sartuta dago, ez da molde berekoa. --Xabier Armendaritz  2014-07-15, 18:06 (UTC)
thread_title:  Izenburua
Eztabaida:Turkiera

message: "Esamolde eta hitzak" deritzan taulan "Egunon" dio: "Egun on" izan behar du, bereiz idatzita. 
replies: text: Ondo ikusia. Zuzendu lasai: Wikipedia, edozein hizkuntzatan, guztion artean egiten dugu; eta euskal wikipediak, bereziki, halako zuzenketak milaka behar ditu, maila txukun batera ekarriko badugu.

text: Praktikotasunaren ikuspegitik: hain agerikoak diren akatsak zuzentzean, ez duzu eztabaida orrian ezer idatzi beharrik. Aski duzu, artikuluan aldaketa egitean, «Laburpena» eremuan ohar txiki bat jartzea.

text: Ondo izan, eta segi wikipediagintzan, badugu zu bezalako zuzentzaile finen premia! --Xabier Armendaritz  2014-07-23, 10:16 (UTC)
thread_title:  Ortografia
Eztabaida:Red Bay-ko euskal baleazaleen kokalekua

message: Hiru ohar 'bale-gune' terminoa dela-eta:
a) '-gune' atzizkia lotuta idatzi behar da
b) 'balea' hitzak 'a' organikoa du
c) 'baleagune' hitzak, hala ere, ez du adierazten Red Bay zer den/zen --balearen arrantzarako erabiltzen zen portu eta lantegia--, baizik eta baleak zeudela. Hori ez du bereizgarria baina, inguruko kosta osoan baitaude baleak. 'Balea-faktoria' egokiagoa izan liteke, esaterako. 
replies: text: . Tarratian wikilariaren oharra, «euskal» hitzaren erabileraz euskal wikipedian onartutako politika eta erdal wikipedietan artikulu honek dituen izenak aintzat hartuta, artikuluari izenburua aldatu diot. --Xabier Armendaritz  2014-07-28, 18:03 (UTC)
thread_title:  ''Red Bayko euskal bale-gunea'' izenburuaz
Eztabaida:Lev Kamenev

message: -Oraina (eztabaida) 12:12, 2 abuztua 2014 (UTC)Mesedez, beste hizkuntzei lotura sortzea eskatzen dizuet. Ni ez naiz gai izan. Mila esker.

message: Orrialdearen zineburutik "Borisovitx" kentzea eta "Lev Kamenev" uztea proposatzen dut.
(Draza Mihailovitx)
Ados, beste wikipedietan horrela agertzen da. Nik egingo dut. -Oraina (eztabaida) 09:01, 19 urtarrila 2018 (UTC)
thread_title:  Patronimikoa orrialdearen izenburuan? 

message: Kategoria honetan sartu dut, egun batzuez soilik izan bazen ere.
thread_title:  "Errusiako presidentea"
Eztabaida:Ezpata-arrain

message: Oso nahaste borraste handia dakar artikulu honek.
esparloia (Donostia, Pasaia), ezpalarta, espelarta (Hondarribia) eta antzekoak, Orcinus orcari dagozkio. cf fr. épaulard, ca espadarte... eta abar.
Bai, hiztegi batzuek eta informante batzuek ere hala adierazten dute, Esparloia zer dan? Zera, 'pez espada'. Kontua da buruan duten irudia ez dela Xiphiasena, Orcinusena baizik.
Nahasmenaren jatorria arren bizkar-hegatsa da noski. Erromantzeko fomrak épaule, espalda eta, 'espada'ren oso antzekoak dira, eta hegatsa ere zuzena eta altua izan ohi da, eta ura 'ebaki' egiten du.
Hori guztia txukundu bahar da. -
replies: text: Guretzat iturri fidagarria den Euskaltermek txitxi-ezpata edo ezpata-arrain izen arrunta duen arrainak Xiphias gladius (Linnaeus, 1758) duela izen zientifikoa dio. Beste izen arruntak Xabier lankideak gehitu zituen (ikusi artikuluaren historiala) eta, betiko moduan, nahiko iturri onak dituela ematen du. Edonola ere, arrainen izen arruntak askotan herriz herri (eta baita herri jakin batean arrantzalez arrantzale) espeziez aldatzen dira askotan. Artikulua txukuntzeko gai bazara, tira! Wikipedia guztiona da eta guztiok eskertuko dugu lan duina. --Marklar (eztabaida) 15:27, 5 abuztua 2014 (UTC)
replies: text: : Nahasterik izatekotan, iturritzat aipatu diren hiztegietan dago (Orotariko Euskal Hiztegia eta Plazido Muxikarena). Beraz, argitalpenen batean adituren batek hiztegi horiek huts hori dutela salatzea behar genuke, gero artikulu honetan argitalpen hori aipatuta ustezko nahaste hori zuzendu ahal izateko. --Xabier Armendaritz  2014-08-05, 18:51 (UTC)
thread_title:  Espeziearen euskal izen arruntak
Eztabaida:Gesù eliza

message: Kontuan izan da Gesù Italieraz "Jesus" dela, eta ehunka eliza daudela izen horrekin, agina zehatzagoak izan beharko ginateke izenarekin, ezta? -Theklan ·  ·  09:29, 9 abuztua 2014 (UTC)
thread_title:  Artikuluaren izena
Eztabaida:Irak iparreko erasoaldia (2014ko ekaina)

message: Txantiloia oso gaizki dago wikituta
Joxezin.
replies: text: --Marklar (eztabaida) 08:51, 15 abuztua 2014 (UTC)
thread_title:  Txantiloia 

message: Zer esan nahi du " aurreko gobernuan zegoen Baath alderdiko suni leialekin"? Leial norekin? Iñaki LL (eztabaida) 20:32, 9 abuztua 2018 (UTC)
replies: text: Uste dut hau adierazi nahiko zuela: ·" aurreko gobernuan zegoen Baath alderdiaren aldeko suniekin"--Xirkan (eztabaida) 05:58, 10 abuztua 2018 (UTC)
replies: text: :"alderdiko suniekin" utzi? , zer iruditzen, hori esan nahi duzu? Iñaki LL (eztabaida) 20:27, 10 abuztua 2018 (UTC)
thread_title:  Ulertu ez
Eztabaida:Bigarren Txina-Japonia Gerra

message: Gaur arte, Txinako Errepublika terminoak zuzentzen zuen Taiwan orrira, eta Txinako Errepublika mordoa daude wikipedian zehar, hara zuzentzen dutenak oraindik. Absurdoa zen, eta ematen zuen orri honetan ere bataila guztiak gertatu zirela Taiwan eta Japonia artean (!). Bueno, Txinako Errepublikarentzat sortu dut desanbiguazio orri bat, eta sortu dut estatu harentzako orri minimo bat, eta hemen ere esteka guztiak zuzendu ditut. --Luistxo (eztabaida) 19:07, 18 uztaila 2019 (CEST)
thread_title: Taiwan kanpora

message: This image does not depict chemical attack but smoke screen. This image is the derivative work work of the cover of Shashin Shuho (cover) that was the state-sponsored magazine in 1941. Thank you. Takabeg (eztabaida) 07:03, 15 abuztua 2014 (UTC)
thread_title: Wrong photo
Eztabaida:Goiuriko etxea

message: Frantzian sortutako etxea izanda, Hauteville uztea pentsatu dut, ingeleraz ere izen hori darabilte. Kontua da gazteleraz, italieraz, sizilieraz, latinez... itzulita agertzen dela. Ez dakit tradizio historikoa egongo den, edo itzulpena berez leku konkretu bat ez delako egiten den. Euskaraz, kasu horretan, Goiuriko etxea litzateke, baina pixka bat heavya iruditu zait itzulpen hori egitea. Zuek zer deritzozue? -Theklan ·  ·  11:55, 16 abuztua 2014 (UTC)
replies: text: Nobleziaren deitura hauek itzultzeko tradizio luzea dago Europan zehar; hizkuntza batzuetan, bestetan baino neurri handiagoan. Euskaraz ere, itzultzeko joera izan da tradizioan, eta gaur egun ere bizirik da joera hori (EIMAren izen zerrendako errege-erreginak ditugu horren lekuko, adibidez). Beraz, itzultzearen aldekoa naiz. «Goiuriko etxea» itzulpen egokia da. --Xabier Armendaritz  2014-08-16, 12:03 (UTC)
thread_title:  Izenaren inguruan
Eztabaida:Neandertal

message: Kaixo! Elhuyarrek Neandertal hobesten du, h gabe eta gizakia gehitu gabe, nahiz eta Neandertalgo gizaki ere baduen. Etimologia aldetik, alemanik h hori aspaldi kendu zioten eta ingelesa da mantentzen duen bakarra. Kenduko dut, baina azalpena ere eman nahi nuen. -Theklan (eztabaida) 11:10, 18 otsaila 2021 (CET)
thread_title:  Izena
Eztabaida:Troy (filma)

message: Ez dut ulertzen zergatik agertu behar diren euskarazko wikipedian gaztelaniazko bikoiztaileen izenak. -Sikret8 (eztabaida) 09:48, 30 abuztua 2014 (UTC)
replies: text: Nik ere ez. Kendu egingo nituzke.--Assar; (erantzun hemen) 11:37, 30 abuztua 2014 (UTC)
thread_title:  Bikoiztaileak
Eztabaida:Transistore bipolar

message: Mota honetako transistoreen informazioa euskal wikipedian nahasiegia dela uste dut.
Lau sarrera daudela dirudi.
*Transistore bipolar, BJT transistore sarrerara birzuzentzen duena.
*Juntura bipolarreko transistore, honek ere BJT transistore sarrerara birzuzentzen duela
*BJT transistore, beste hizkuntzetako sarrera baliokideekin lotuta dagoena
*Junturadun transistore bipolar, testuarekin baina beste hizkuntzetako sarrerekin lotu barik
Informazioa ondo antolatzeko lehenengo eta behin erabaki beharko genuke transistorea junturadun edo junturako deitu behar dugun. Gai honetan aditua ez naizenez ez dakit zer izango den egokiagoa baina Euskaltermen begiratuz gero junturako deitu behar dela ematen du.
Bestalde, erabaki behar da bipolarra(k) juntura(k) d(ir)en ala transistorea den; ingelesezko izen hutsetik zaila dena egitea.
Lehen esan dizuedan legez ni ez naiz aditua,  baina, beste hizkuntza batzuetan idatzita dagoena ikusita, bipolarra transistoreari esaten zaiola uste dut. Horren zantzu bat aurrean aipatutako lau sarreren lehenengoa dela.
Gauzak esan dudan modukoak balira, euskal wikipedian hiru sarrera egon beharko lituzkeela uste dut:
*Transistore bipolar, junturako transistore bipolar sarrerara birzuzenduz
*BJT transistore, junturako transistore bipolar sarrerara birzuzenduz
*Junturako transistore bipolar, gaur egungo BJT transistore eta Junturadun transistore bipolar sarreren informazio guztiarekin eta beste hizkuntzetarako estekekin.
Nik ez dakit hau nola egin ahal den orain arte egindako lanaren historia galdu barik eta horretxegatik ez dut egin; baina egitea komeni dela uste dut.
Geroago Junturako transistore bipolar sarrerako informazioa osa liteke
Jakina, beste hizkuntza batzuetako informazioa aztertuz ondorioztatu dudan zerbait okerra balitz, berregituraketa beste modu batean egin beharko zen.
-Jon Peli Oleaga (eztabaida) 11:55, 30 abuztua 2014 (UTC)
replies: text: Eskerrik asko izenburuaren desegokitasunaz ohartarazteagatik. Euskaltermen jasotako euskal izen bakarra transistore bipolar da; beraz, horri eman diot lehentasuna. Bestalde, ni ere ez naiz gaian aditua; baina, gaztelaniazko eta ingeleseko artikuluetan begiratuta, iruditu zait ez ote dagokion junturari bipolar adjektibo hori. Beraz, oraingoz hori ez dut aldatu. --Xabier Armendaritz  2014-09-25, 22:20 (UTC)
thread_title:  Izenburua
Eztabaida:Yezidi

message: Berriak "jazidi" izena erabiltzen du (Ikusi hemen eta hemen) EiTB-k, berriz, "yazidi" (hemen edo hemen, azkenean baita "yadiziar" ere; eta hemen: "jazidi"). Kurdueraz yezîdîtî edo yêzdîtî da. Niri y hori arrotz samarra egiten zait baina jatorrizko izenari hurbilagoa da. Ze uste duzue? --Marklar (eztabaida) 18:30, 1 iraila 2014 (UTC)
replies: text: Berrian ere ikusi dut yazidi idatzita hemen. Niri ere arrotza egiten zait, baina kontuan izan bergararrek J horiek "jota" eta ez "iota" ahoskatzen dutela ;) -Theklan ·  ·  18:53, 1 iraila 2014 (UTC)
replies: text: :Berriaren estilo liburuan galdetuta, Yezidi hobetsi dute. -Theklan ·  ·  07:40, 2 iraila 2014 (UTC)
replies: text: ::Eta orain dudatan nago ez ote litzateke hobe Yezidiak, pluralean... -Theklan ·  ·  20:05, 4 iraila 2014 (UTC)
replies: text: :::Singularrean ari gara idazten talde etnikoen izenak tituluetan. Begiratu hemen.--Assar; (erantzun hemen) 06:39, 5 iraila 2014 (UTC)
replies: text: ::::Perfektu -Theklan ·  ·  06:52, 5 iraila 2014 (UTC)
thread_title:  Yazidi ala jazidi
Eztabaida:Cristobal Balentziaga

message: Egun hauetan komunikabideetan Donostiako kale izendegiaren inguruan ari direla eta... Norbaitek badaki zein den egokiena euskaraz?
* Cristóbal Balenciaga (erdaraz)
* Cristobal Balentziaga (oraingoa)
* Kristobal Balentziaga (Donostiako kale izen berria)
--An13sa ✎ 19:25, 5 iraila 2014 (UTC)
replies: text: EIMAk egungo izena hobesten du, Cristobal Balenciaga ere onartuz. Ikusi 335. orrialdea--Marklar (eztabaida) 20:14, 5 iraila 2014 (UTC)
replies: text: : Marklar2007k ederki azaldu duenez, EIMAren zerrendan orain dagoen bezala ageri da; eta euskal wikipediarako hauxe onartu genuen: «Oro har, EIMAren zerrendetan ageri diren izen-deiturak erabiliko ditugu». Aldatzeko pisu handiagoko arrazoibideren bat agertuz gero (Euskaltzaindiaren arau edo gomendioren bat, adibidez), gaia berriz aztertu beharko litzateke, jakina. Bien bitartean, izenburu eztabaidatuaren txantiloia kentzera noa. --Xabier Armendaritz  2014-10-21, 14:06 (UTC)
thread_title:  Izenaren inguruan 

message: Iturri batzutan, ingelesezko wikipedian, Auñamendi Entziklopedian edo Cristobal Balenciaga Museoaren webgunean kasu martxoaren 23a ageri da heriotza datatzat; Arantxa Arzamendik txertatutako erreferentzian eta BNFn, ordea, martxoaren 24a. Hauen artean nik martxoaren 23a hobetsiko nuke. Zer deritzozue,  eta besteok? -Lainobeltz (eztabaida) 20:57, 23 otsaila 2017 (UTC)
replies: text: Heriotze datari dagokionez, martxoaren 24a aipatzen duten bi iturri aurkitu ditut:

text: Lesley Ellis Miller: Cristóbal Balenciaga (1895-1972), Editorial Gustavo Gili, 2007. 123. orld.

text: Cristobal Balenciaga Museoa. Nerea, 2011, 427. orld.
replies: text: : Ados , besterik ezean martxoaren 24a gelditzen da -Lainobeltz (eztabaida) 12:30, 24 otsaila 2017 (UTC)
thread_title:  Heriotza data
Eztabaida:Havarti

message: Eduki entziklopedikoa ez daukan artikulua.--Joxezin (eztabaida) 20:46, 7 iraila 2014 (UTC)
replies: text: Zer arrazoi duzu hori adierazteko? Luzeraz laburtxoa da, baina bi esaldi baditu behintzat; euskara txukunean idatzita dago; datu entziklopedikoak ematen ditu; formatuz ondo osatuta dago... --Xabier Armendaritz  2014-09-10, 14:42 (UTC)
thread_title:  Eduki entziklopedikoa
Atari eztabaida:Euskal Herriko Wikiatlasa/Asteko argazkia/Arauen zirriborroa

message: Zirriborro honen helburua asteko argazkien hautaketa finkatzea da. Horretarako, egun Wikipedia honetan gabiltzanon kopurua ikusita, gutxienez lau wikilariren (des)adostasuna aski izango da. Botoa adierazi hemen:
*  - --Joxemai; (erantzunak) 08:35, 21 iraila 2014 (UTC)

message: * Asteko argazkia izateko hautagai bat bere balizko plazaratze-data baino astebete lehenago aurkeztu beharko da, hurrengo baldintzak betetzen ez diren kasuetan ezik.
* Asteko argazkia edo irudia aukeratzeko, aski izango da irudi hori hautagai moduan jarri duen wikilariaz gainera beste wikilari batek onespena ematea, aldeko boto baten bitartez. Horrela ez balitz, hurrengo hautagaira pasako da. Hautagai guztiak proposatzailearen aldeko botoarekin soilik balira, adostasun inplizitua dagoela interpretatu eta ontzat emango da komunitatearen aldetik.
* Asteko argazkiak Euskal Herriarekin loturik izan behar dira. Ondoz ondoko asteetan, lurralde desberdinei buruzko irudiak plazaratuko dira. Hautagai zerrendan ordena hori errespetatuko ez balitz, baldintza betetzen duen hurrengo argazki bat plazaratuko litzateke.
thread_title:  Arauak
Eztabaida:Bechdel testa

message: Zalantza bat: ez litzateke artikuluaren izenburua argiago geratuko 'Bechdel testa' izenburuarekin? (Hau da, genitibo markarik gabe). 
Proposamena: nire zalantzaren erantzuna baiezkoa baldin bada, agian norbaitek aldatu beharko lioke izenburua artikulu honi... bestela, norbaitek aldatu beharko lioke izenburua "Finkbeiner testa" artikuluari eta "Finkbeinerren testa" izendatu, eu.wikipediako barne koherentzia zaintzeko.-GorkaAzk (eztabaida) 11:24, 22 iraila 2014 (UTC)
replies: text: Oro har ingelesaren ereduari jarraitu diogula ikusita («Finkbeiner testa», «Cooper testa», «Leger testa»), aldatzera noa. --Xabier Armendaritz  2014-09-22, 11:53 (UTC)
thread_title:  Bechdelen testa / Bechdel testa
Eztabaida:Txapelgorri (Lehen Karlistaldia)

message: Etsaiek jarritako izena da pesetero; nire ustez, ertzainei buruzko artikulu bati zipaio izenburua jartzea bezain okerra da artikulu hau horrela izendatzea. Ingeles wikipedian ere (gaztelaniazkoan ez bezala), chapelgorris aukeratu dute. Bestalde, egia da beste txapelgorri batzuetatik bereizi behar direla. Beraz, txapelgorri (Lehen Karlistaldia) izenburua proposatzen dut artikulu honetarako. --Xabier Armendaritz  2014-09-23, 10:56 (UTC)
 -Euskaldunaa (eztabaida) 11:52, 23 iraila 2014 (UTC)
 - (Mila esker, Xabier, zure iritzi fin eta zorrotzengatik). - --Joxemai; (erantzunak) 11:56, 23 iraila 2014 (UTC)
thread_title:  txapelgorri / pesetero